62021CO0464_INF
Sklep Sodišča (šesti senat) z dne 26. aprila 2022 – Universitat de Barcelona
(Zadeva C‑464/21)
„Predhodno odločanje – Člen 99 Poslovnika Sodišča – Socialna politika – Direktiva 1999/70/ES – Okvirni sporazum o delu za določen čas, sklenjenem med ETUC, UNICE in CEEP – Zaporedne pogodbe o zaposlitvi za določen čas v javnem sektorju – Določba 2 in določba 3, točka 1 – Področje uporabe – Pojem ‚delavec, zaposlen za določen čas‘)“
Socialna politika – Okvirni sporazum o delu za določen čas, sklenjenem med ETUC, UNICE in CEEP – Direktiva 1999/70 – Področje uporabe – Delavec, zaposlen na podlagi zaporednih pogodb o zaposlitvi za določen čas v javnem sektorju – Sprememba delovnega razmerja, kot sankcija, v delovno razmerje za nedoločen čas, a ne za stalno – Vključitev
(Direktiva Sveta 1999/70, Priloga, določbi 2 in 3, točka 1)
(Glej točke od 22 do 26.)
Izrek
Določbo 2 in določbo 3, točka 1, Okvirnega sporazuma o delu za določen čas, sklenjenega 18. marca 1999, ki je v Prilogi k Direktivi Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP, je treba razlagati tako, da delavec, ki je bil s svojim delodajalcem v javnem sektorju povezan z zaporednimi pogodbami o zaposlitvi za določen čas in katerega delovno razmerje je lahko kot sankcija prekvalificirano v „delovno razmerje za nedoločen čas, a ne za stalno“, spada na področje uporabe tega okvirnega sporazuma.